               EUROPSKA KOMISIJA
            Bruxelles, 22.6.2016.
            COM(2016) 407 final
            2016/0189(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unijeu Zajedničkom odboru EGP-a o izmjeni Priloga XIX. (Zaštita potrošača) Sporazumu o EGP-u(Sustav alternativnog rješavanja sporova)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom Odluke Zajedničkog odbora EGP-a (priloženog predloženoj Odluci Vijeća) želi se izmijeniti Prilog XIX. (Zaštita potrošača) Sporazumu o EGP-u kako bi se državama članicama EFTA-e koje su članice EGP-a (Norveška, Island i Lihtenštajn) omogućilo sudjelovanje u europskom sustavu za online rješavanje sporova.

               To će se postići uključivanjem Uredbe (EU) br. 524/2013 o online rješavanju potrošačkih sporova
                  1
                (dalje u tekstu: „Uredba o online rješavanju potrošačkih sporova”), Provedbene uredbe Komisije (EU) 2015/1051
                  2
                i Direktive 2013/11/EU o alternativnom rješavanju potrošačkih sporova
                  3
                (dalje u tekstu: „Direktiva o alternativnom rješavanju potrošačkih sporova”) u Sporazum o EGP-u.

               •Dosljednost s postojećim odredbama politike u određenom području

               Priloženim nacrtom Odluke Zajedničkog odbora proširuje se već postojeća politika EU-a na države članice EFTA-e koje su članice EGP-a.

               •Dosljednost u odnosu na druge politike Unije

               Proširenje pravne stečevine EU-a na države članice EFTA-e koje su članice EGP-a, njezinim uključivanjem u Sporazum o EGP-u, provodi se u skladu s ciljevima i načelima tog Sporazuma čiji je cilj uspostaviti dinamičan i homogeni Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               Tim su naporima obuhvaćene sve politike u području slobodnog kretanja robe, osoba, usluga i kapitala te neizravne i horizontalne politike navedene u Sporazumu o EGP-u.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na članku 114. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  4
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Komisija u suradnji s Europskom službom za vanjsko djelovanje Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom proporcionalnosti iz sljedećeg razloga.

               Cilj ovog prijedloga, odnosno osiguravanje homogenosti unutarnjeg tržišta, ne mogu dovoljno ostvariti države članice i stoga se, zbog svojih učinaka, može bolje ostvariti na razini Unije.

                  Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru kojom se potvrđuje zauzeti pristup.

               •Proporcionalnost

                  U skladu s načelom proporcionalnosti, prijedlog ne prelazi ono što je potrebno za postizanje njegova cilja, odnosno osiguranja homogenosti unutarnjeg tržišta.

               •Odabir instrumenta

                  U skladu s člankom 98. Sporazuma o EGP-u, odabrani je instrument Odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu, on donosi odluke u slučajevima koji su predviđeni u ovom Sporazumu.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

               U okviru priprema predmetnog zakonodavstva Komisija je provela nekoliko istraživanja o alternativnom rješavanju potrošačkih sporova i bavila se pitanjima povezanima s alatima za online rješavanje sporova.

               •Procjena učinka

               U okviru priprema predmetnog zakonodavstva Komisija je izvršila detaljnu procjenu učinka analizirajući niz mogućnosti politika za „Pokrivenost, informacije i kvalitetu alternativnog rješavanja sporova” i „Online rješavanje sporova u vezi s prekograničnim transakcijama e-trgovine”.

               Cilj je priložene Odluke Zajedničkog odbora EGP-a proširiti postojeći sustav na države članice EFTA-e koje su članice EGP-a.

               4.UTJECAJ NA PRORAČUN

               Uključivanje ovog zakonodavstva u Sporazum o EGP-u ima manji utjecaj na proračun. Međutim, ti su troškovi već pokriveni odobrenim sredstvima koja su već predviđena u okviru financijskog programiranja „Programa za potrošače” (proračunska linija 33.04.01) u kojem sudjeluju Island i Norveška. Nisu predviđena dodatna odobrena sredstva.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  U prijedlogu se predviđa da Komisija i Island moraju nastojati poboljšati funkcije prevođenja koje se nude na platformi za online rješavanje sporova (dalje u tekstu: „platforma za ORS”) za islandski jezik kako bi se osigurala jednaka kvaliteta svih funkcija kao i za ostale jezike i redovito izvješćivati Zajednički odbor EGP-a o ostvarenom napretku.

               •Detaljno obrazloženje posebnih odredbi prijedloga

                  Platforma za ORS bit će dostupna na svim jezicima iz članka 129. stavka 1. Sporazuma o EGP-u, koji uključuju norveški i islandski.

                  Odstupajući od članka 5. stavka 4. točke (e) Uredbe o online rješavanju sporova, funkcije platforme za ORS za prevođenje s islandskog jezika i na islandski jezik izvorno će biti dostupne samo za rezultate postupka alternativnog rješavanja sporova koje prosljeđuje tijelo za alternativno rješavanje sporova.

                  Potrebno je uspostaviti posebne prijelazne modalitete za ostale razmjene na platformi za ORS dok kvaliteta prijevoda alata za strojno prevođenje koji se upotrebljava na platformi za ORS ne bude jednaka kvaliteti prijevoda na druge jezike.

                  Island mora osigurati da korisnici platforme za ORS mogu dobiti prijevod svih ostalih informacija na islandski jezik i s islandskog jezika posredstvom svoje kontaktne točke za online rješavanje sporova ako su te informacije potrebne za rješavanje spora ili se razmjenjuju s pomoću platforme za ORS na drugom jeziku. Informacije o tim modalitetima za islandski jezik navode se na početnoj stranici platforme za ORS.

                  Komisija i Island moraju nastojati poboljšati funkcije prevođenja koje se nude na platformi za ORS za islandski jezik kako bi se osigurala jednaka kvaliteta svih funkcija kao i za ostale jezike i redovito izvješćivati Zajednički odbor EGP-a o ostvarenom napretku. Ako se funkcijama prevođenja osigurava jednaka kvaliteta za islandski jezik kao i za ostale jezike, Zajednički odbor EGP-a bez odgode donosi odluku o ukidanju prijelaznih modaliteta u priloženoj Odluci Zajedničkog odbora EGP-a.

               2016/0189 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije
                  u Zajedničkom odboru EGP-a o izmjeni Priloga XIX.
                  (Zaštita potrošača) Sporazumu o EGP-u
                  (Sustav alternativnog rješavanja sporova)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994.
                  5
                o rješenjima za provedbu Sporazuma o Europskom gospodarskom prostoru, a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog XIX. (Zaštita potrošača) Sporazumu o EGP-u.

               (3)Uredba (EU) br. 524/2013 Europskog parlamenta i Vijeća
                  6
                treba se uključiti u Sporazum o EGP-u.

               (4)Provedbena uredba Komisije (EU) 2015/1051
                  7
                treba se uključiti u Sporazum o EGP-u.

               (5)Direktiva 2013/11/EU Europskog parlamenta i Vijeća
                  8
                treba se uključiti u Sporazum o EGP-u.

               (6)Prilog XIX. (Zaštita potrošača) Sporazumu o EGP-u trebalo bi stoga na odgovarajući način izmijeniti.

               (7)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu Odluke,

               DONIJELO JE OVU ODLUKU:

               Članak 1.

               Stajalište koje treba donijeti u ime Europske unije u Zajedničkom odboru EGP-a o predloženoj izmjeni Priloga XIX. (Zaštita potrošača) Sporazumu o EGP-u temelji se na nacrtu Odluke Zajedničkog odbora EGP-a priloženom ovoj Odluci.

               Članak 2.

               Ova odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba (EU) br. 524/2013 Europskog parlamenta i Vijeća od 21. svibnja 2013. o online rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 1.).

                     (2)
                  Provedbena uredba Komisije (EU) 2015/1051 оd 1. srpnja 2015. o načinima korištenja funkcijama platforme za online rješavanje sporova, načinima za podnošenje elektroničkog obrasca za pritužbe te načinima suradnje među kontaktnim točkama predviđenima u Uredbi (EU) br. 524/2013 Europskog parlamenta i Vijeća o online rješavanju potrošačkih sporova (SL L 171, 2.7.2015., str. 1.).

                     (3)
                  Direktiva 2013/11/EU Europskog parlamenta i Vijeća od 21. svibnja 2013. o alternativnom rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 63.).

                     (4)
                  SL L 305, 30.11.1994., str. 6. – 8.

                     (5)
                  SL L 305, 30.11.1994., str. 6. – 8.

                     (6)
                  Uredba (EU) br. 524/2013 Europskog parlamenta i Vijeća od 21. svibnja 2013. o online rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 1.).

                     (7)
                  Provedbena uredba Komisije (EU) 2015/1051 оd 1. srpnja 2015. o načinima korištenja funkcijama platforme za online rješavanje sporova, načinima za podnošenje elektroničkog obrasca za pritužbe te načinima suradnje među kontaktnim točkama predviđenima u Uredbi (EU) br. 524/2013 Europskog parlamenta i Vijeća o online rješavanju potrošačkih sporova (SL L 171, 2.7.2015., str. 1.).

                     (8)
                  Direktiva 2013/11/EU Europskog parlamenta i Vijeća od 21. svibnja 2013. o alternativnom rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 63.).

    ---documentbreak---

               EUROPSKA KOMISIJA
            Bruxelles, 22.6.2016.
            COM(2016) 407 final
            PRILOG

               Prijedlogu Odluke Vijećao stajalištu koje treba donijeti u ime Europske unijeu Zajedničkom odboru EGP-a o izmjeni Priloga XIX. (Zaštita potrošača) Sporazumu o EGP-u
            (Sustav alternativnog rješavanja sporova)

               ODLUKA ZAJEDNIČKOG ODBORA EGP-a
                  br.

                  od

                   o izmjeni Priloga XIX. (Zaštita potrošača) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredba (EU) br. 524/2013 Europskog parlamenta i Vijeća od 21. svibnja 2013. o online rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ
                  1
                treba se uključiti u Sporazum o EGP-u.

               (2)Nužno je uspostaviti posebne prijelazne modalitete do potpune provedbe funkcije prevođenja platforme za ORS iz članka 5. Uredbe (EU) br. 524/2013 za islandski jezik.

               (3)Provedbena uredba Komisije (EU) 2015/1051 оd 1. srpnja 2015. o načinima korištenja funkcijama platforme za online rješavanje sporova, načinima za podnošenje elektroničkog obrasca za pritužbe te načinima suradnje među kontaktnim točkama predviđenima u Uredbi (EU) br. 524/2013 Europskog parlamenta i Vijeća o online rješavanju potrošačkih sporova
                  2
                treba se uključiti u Sporazum o EGP-u.

               (4)Direktiva 2013/11/EU Europskog parlamenta i Vijeća od 21. svibnja 2013. o alternativnom rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ
                  3
                treba se uključiti u Sporazum o EGP-u.

               (5)Prilog XIX. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Prilog XIX. Sporazumu o EGP-u mijenja se kako slijedi:

               1.U točki 7.d (Direktiva 2009/22/EZ Europskog parlamenta i Vijeća) dodaje se sljedeće:

               „, izmijenjena:

               - 32013 R 0524: Uredbom (EU) br. 524/2013 Europskog parlamenta i Vijeća od 21. svibnja 2013. (SL L 165, 18.6.2013., str. 1.),

               -32013 L 0011: Direktivom 2013/11/EU Europskog parlamenta i Vijeća od 21. svibnja 2013. (SL L 165, 18.6.2013., str. 63.).”

               2.U točki 7.f (Uredba (EZ) br. 2006/2004 Europskog parlamenta i Vijeća) dodaju se sljedeće alineje:

               „- 32013 R 0524: Uredbom (EU) br. 524/2013 Europskog parlamenta i Vijeća od 21. svibnja 2013. (SL L 165, 18.6.2013., str. 1.),

               -32013 L 0011: Direktivom 2013/11/EU Europskog parlamenta i Vijeća od 21. svibnja 2013. (SL L 165, 18.6.2013., str. 63.).”

               3.Nakon točke 7.i (Direktiva 2011/83/EU Europskog parlamenta i Vijeća) umeće se sljedeće:

               „7.j32013 R 0524: Uredba (EU) br. 524/2013 Europskog parlamenta i Vijeća od 21. svibnja 2013. o online rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 1.).

               Za potrebe ovog Sporazuma odredbe Uredbe tumače se uz sljedeće prilagodbe:

               (a)u pogledu država EFTA-e, platforma za ORS iz članka 5. Uredbe dostupna je u roku od 40 radnih dana od stupanja na snagu Odluke Zajedničkog odbora EGP-a br. …/… od … [ova odluka];

               (b)platforma za ORS dostupna je na svim jezicima iz članka 129. stavka 1. Sporazuma o EGP-u;

               (c)odstupajući od članka 5. stavka 4. točke (e) Uredbe, funkcije platforme za ORS za prevođenje s islandskog jezika i na islandski jezik izvorno su dostupne samo za rezultate postupka alternativnog rješavanja sporova koje prosljeđuje tijelo za alternativno rješavanje sporova. Island osigurava da korisnici platforme za ORS mogu dobiti prijevod svih ostalih informacija na islandski jezik i s islandskog jezika posredstvom svoje kontaktne točke za online rješavanje sporova ako su te informacije potrebne za rješavanje spora ili se razmjenjuju s pomoću platforme za ORS na drugom jeziku. Informacije o tim modalitetima za islandski jezik navode se na početnoj stranici platforme za ORS.

               Komisija i Island nastoje poboljšati funkcije prevođenja koja se nudi na platformi za ORS za islandski jezik kako bi se osigurala jednaka kvaliteta svih funkcija kao i za ostale jezike i redovito izvješćuju Zajednički odbor EGP-a o ostvarenom napretku. Ako se funkcijama prevođenja osigurava jednaka kvaliteta za islandski jezik kao i za ostale jezike, Zajednički odbor EGP-a bez odgode donosi odluku o ukidanju mjera iz ove točke.

               7.ja32015 R 1051: Provedbena uredba Komisije (EU) 2015/1051 оd 1. srpnja 2015. o načinima korištenja funkcijama platforme za online rješavanje sporova, načinima za podnošenje elektroničkog obrasca za pritužbe te načinima suradnje među kontaktnim točkama predviđenima u Uredbi (EU) br. 524/2013 Europskog parlamenta i Vijeća o online rješavanju potrošačkih sporova (SL L 171, 2.7.2015., str. 1.).

               7.k32013 L 0011: Direktiva 2013/11/EU Europskog parlamenta i Vijeća od 21. svibnja 2013. o alternativnom rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 63.).

               Za potrebe ovog Sporazuma odredbe Direktive tumače se uz sljedeće prilagodbe:

               (a)upućivanja na ostale akte u Direktivi smatraju se relevantnima u mjeri i obliku u kojem su ti akti uključeni u Sporazum;

               (b)u pogledu država EFTA-e, članak 11. stavak 2. glasi:

               ‚2.
                     Za potrebe ovog članka ‚uobičajeno boravište’ utvrđuje se u skladu sa sljedećim:

               (a) uobičajenim boravištem za trgovačka društva i druga tijela, s pravnom osobnošću ili bez nje, smatra se mjesto središnje uprave.

               Uobičajenim boravištem fizičke osobe koja djeluje u sklopu svog poslovanja smatra se glavno mjesto poslovanja;

               (b)ako se ugovor sklapa u sklopu poslovanja podružnice, zastupstva ili bilo koje druge poslovne jedinice, odnosno ako je na temelju ugovora ispunjenje obveza te podružnice, tog zastupstva ili poslovne jedinice, mjesto gdje se podružnica, zastupstvo ili bilo koja druga poslovna jedinica nalazi, smatra se mjestom uobičajenog boravišta;

               (c)za potrebe utvrđivanja uobičajenog boravišta relevantno je vrijeme sklapanja ugovora.’;

               (c)u članku 18. stavku 2. dodaje se sljedeće:

               ‚Komisija na taj popis uključuje nadležna tijela i jedinstvene kontaktne točke koje su imenovale države članice EFTA-e.’;

               (d)u članku 20. stavku 4. sljedeće se umeće nakon riječi ‚Komisiji prijave promjene’:

               ‚Komisija na taj popis uključuje subjekte za alternativno rješavanje sporova osnovane u državama EFTA-e i uvrštene na popis u skladu sa stavkom 2.’.”

               Članak 2.

               Vjerodostojni su tekstovi Uredbe (EU) br. 524/2013, Provedbene uredbe (EU) 2015/1051 i Direktive 2013/11/EU na islandskom i norveškom jeziku, koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […] pod uvjetom da su sva priopćenja iz članka 103. stavka 1. Sporazuma o EGP-u poslana*.

                  4Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)
                  SL L 165, 18.6.2013., str. 1.

                     (2)
                  SL L 171, 2.7.2015., str. 1.

                     (3)
                  SL L 165, 18.6.2013., str. 63.

                     (4)
                  [Ustavni zahtjevi nisu navedeni.] [Ustavni zahtjevi su navedeni.]


               EUROPSKA KOMISIJA
            Bruxelles, 12.1.2016.
            COM(2015) 687 final
            2015/0315(NLE)
            Prijedlog
            ODLUKE VIJEĆA
            o izmjeni Odluke br. 529/2013/EU radi uvrštavanja referentne razine za gospodarenje šumama, minimalnih vrijednosti za područja definirana kao šume i bazne godine emisija za Republiku Hrvatsku

               OBRAZLOŽENJE

               Odluka br. 529/2013/EU Europskog parlamenta i Vijeća od 21. svibnja 2013. o pravilima za obračun emisija i uklanjanja stakleničkih plinova koji nastaju iz djelatnosti povezanih s korištenjem zemljišta, prenamjenom zemljišta i šumarstvom te informacijama o mjerama povezanima s tim djelatnostima stupila je na snagu 7. srpnja 2013. nakon objave u Službenom listu L165 od 18. lipnja 2013. Tom se Odlukom u njezinim prilozima II., V. i VI. određuju referentne razine za gospodarenje šumama, minimalne vrijednosti za područja definirana kao šume i bazna godina ili razdoblje emisija.

               Nakon pristupanja Republike Hrvatske Europskoj uniji 1. srpnja 2013. prilozi II., V. i VI. Odluci br. 529/2013/EU trebali bi uključivati i referentne razine, vrijednosti za područja definirana kao šume i baznu godinu emisija za Hrvatsku. Te je podatke Hrvatska dostavila Europskoj komisiji.

               (1)Predložena vrijednost za referentnu razinu u skladu je s vrijednošću iz Dodatka Odluci 2/CMP-7 o korištenju zemljišta, prenamjeni zemljišta i šumarstvu, a vrijednosti za područja definirana kao šume i bazna godina u skladu su s vrijednostima iz Početnog izvješća Republike Hrvatske u skladu s Kyotskim protokolom.

               Pravna je osnova za izmjenu članak 50. Akta o pristupanju Hrvatske. Izmjenu, na prijedlog Komisije, mora donijeti Vijeće.

               1.KONTEKST PRIJEDLOGA

               Odluka br. 529/2013/EU Europskog parlamenta i Vijeća od 21. svibnja 2013. o pravilima za obračun emisija i uklanjanja stakleničkih plinova koji nastaju iz djelatnosti povezanih s korištenjem zemljišta, prenamjenom zemljišta i šumarstvom te informacijama o mjerama povezanima s tim djelatnostima stupila je na snagu 7. srpnja 2013. nakon objave u Službenom listu L165 od 18. lipnja 2013. Tom se Odlukom u njezinim prilozima II., V. i VI. određuju referentne razine svake države članice za gospodarenje šumama, minimalne vrijednosti za područja definirana kao šume i bazna godina ili razdoblje emisija.

               Nakon pristupanja Republike Hrvatske Europskoj uniji 1. srpnja 2013. prilozi II., V. i VI. Odluci br. 529/2013/EU trebali bi uključivati i referentne razine, vrijednosti za područja definirana kao šume i baznu godinu emisija za Hrvatsku. Te je podatke Hrvatska dostavila Europskoj komisiji.

               2.PRAVNA OSNOVA, SUPSIDIJARNOST I PROPORCIONALNOST

               Pravna je osnova za izmjenu članak 50. Akta o pristupanju Hrvatske. Izmjenu, na prijedlog Komisije, mora donijeti Vijeće.

               2015/0315 (NLE)

               Prijedlog

               ODLUKE VIJEĆA

               o izmjeni Odluke br. 529/2013/EU radi uvrštavanja referentne razine za gospodarenje šumama, minimalnih vrijednosti za područja definirana kao šume i bazne godine emisija za Republiku Hrvatsku

               VIJEĆE EUROPSKE UNIJE,

               uzimajući u obzir Akt o pristupanju Republike Hrvatske, a posebno njegov članak 50.,

               budući da:

               (1)Odlukom br. 529/2013/EU u njezinim prilozima II., V. i VI. određuju se referentne razine za gospodarenje šumama, minimalne vrijednosti za područja definirana kao šume i bazna godina ili razdoblje emisija.

               (2)Nakon pristupanja Republike Hrvatske Europskoj uniji 1. srpnja 2013. prilozi II., V. i VI. Odluci br. 529/2013/EU trebali bi uključivati i referentne razine, vrijednosti za područja definirana kao šume i baznu godinu emisija za Hrvatsku.

               (3)Odluku br. 529/2013/EU trebalo bi na odgovarajući način izmijeniti,

               DONIJELO JE OVU ODLUKU:

               Članak 1.

               U Prilogu II. Odluci br. 529/2013/EU nakon unosa za Bugarsku umeće se sljedeće:

               „Hrvatska
                     – 6 289 ”

               U Prilogu V. Odluci br. 529//2013/EU u stupce za površinu (ha), lisnati šumski pokrov (%) i visinu drveća (m) nakon unosa za Bugarsku umeće se sljedeće:

               „Hrvatska
                     0,1   10  2”.

               U Prilogu VI. Odluci br. 529/2013/EU nakon unosa za Bugarsku umeće se sljedeće:

               „Hrvatska
                     1990.”

               Ova je Odluka upućena državama članicama.

               Sastavljeno u Bruxellesu

                     Za Komisiju

                     Član Komisije


               EUROPSKA KOMISIJA
            Bruxelles, 14.9.2015.
            COM(2015) 431 final
            2015/0194(NLE)
            Prijedlog
            ODLUKE VIJEĆA
            o potpisivanju, u ime Europske unije, i privremenoj primjeni Sporazuma između Europske unije i Republike Palaua o ukidanju viza za kratkotrajni boravak

               OBRAZLOŽENJE

               1.KONTEKST PRIJEDLOGA

               U Uredbi Vijeća (EZ) br. 539/2001
                  1
                navedene su treće zemlje čiji državljani pri prelasku vanjskih granica država članica moraju imati vizu i zemlje čiji su državljani izuzeti od tog zahtjeva. Uredba (EZ) br. 539/2001 primjenjuje se u svim državama članicama, osim Irske i Ujedinjene Kraljevine.

               Uredbom (EU) br. 509/2014 Europskog parlamenta i Vijeća
                  2
                izmijenjena je Uredba (EZ) br. 539/2001 tako što je 19 zemalja prebačeno u Prilog II., u kojem se nalazi popis trećih zemalja čiji su državljani izuzeti od obveze posjedovanja vize. Tih su 19 zemalja sljedeće: Dominika, Grenada, Kiribati, Kolumbija, Maršalovi Otoci, Mikronezija, Nauru, Palau, Peru, Salomonovi Otoci, Samoa, Sveta Lucija, Sveti Vincent i Grenadini, Timor-Leste, Tonga, Trinidad i Tobago, Tuvalu, Ujedinjeni Arapski Emirati i Vanuatu. Uz upućivanje na svaku od tih zemalja u Prilogu II. navedena je sljedeća bilješka: „izuzeće od obveze posjedovanja vize primjenjuje se od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom”.

               Uredba (EU) br. 509/2014 donesena je 20. svibnja 2014. te je stupila na snagu 9. lipnja 2014. U srpnju 2014. Komisija je Vijeću dostavila preporuku da je ovlasti za početak pregovora o sporazumima o ukidanju viza sa svakom od sljedećih 17 zemalja: Dominikom, Grenadom, Kiribatijem, Maršalovim Otocima, Mikronezijom, Nauruom, Palauom, Salomonovim Otocima, Samoom, Svetom Lucijom, Svetim Vincentom i Grenadinima, Timor-Lesteom, Tongom, Trinidadom i Tobagom, Tuvaluom, Ujedinjenim Arapskim Emiratima i Vanuatuom
                  3
               . Vijeće je 9. listopada 2014. Komisiji dostavilo pregovaračke smjernice.

               Prvi sporazumi o ukidanju viza potpisani su 6. svibnja 2015. (Ujedinjeni Arapski Emirati), 26. svibnja 2015. (Timor-Leste) i 28. svibnja 2015. (Dominika, Grenada, Samoa, Sveta Lucija, Sveti Vincent i Grenadini, Trinidad i Tobago te Vanuatu) i privremeno se primjenjuju od datuma potpisivanja do njihova stupanja na snagu.

               Pregovori s Palauom započeli su 17. prosinca 2014. i odvijali su se putem razmjene pisama. Daljnjim razgovorima postignut je dogovor o svim aspektima. Glavni su pregovarači parafirali sporazum razmjenom pisama 27. svibnja 2015. (Palau) i 10. lipnja 2015. (Unija). Države članice obaviještene su tijekom sastanka Radne skupine za vize u okviru Vijeća koji je održan 15. lipnja 2015.

               2.PRAVNA OSNOVA

               Sa strane Unije, pravna je osnova sporazuma članak 77. stavak 2. točka (a) Ugovora o funkcioniranju Europske unije (UFEU), u vezi s njegovim člankom 218.

               Priloženi prijedlog predstavlja pravni instrument za potpisivanje sporazuma. Vijeće o tome odlučuje kvalificiranom većinom.

               Uzimajući u obzir činjenicu da će Palau brzo moći dovršiti svoj interni postupak ratifikacije te dugo vremensko razdoblje koje je proteklo otkada je Komisija prvi put predložila izuzeće građana Palaua od obveze posjedovanja vize (u studenome 2012.), prijedlogom odluke o potpisivanju utvrđuje se privremena primjena sporazuma od dana nakon datuma njegova potpisivanja u skladu s člankom 218. stavkom 5. UFEU-a. Uzimajući u obzir da je prije sklapanja sporazuma potrebna suglasnost Europskog parlamenta, Komisija će obavijestiti Europski parlament o privremenoj primjeni sporazuma.

               3.ISHOD PREGOVORA

               Komisija smatra da su ciljevi koje je Vijeće postavilo u svojim pregovaračkim smjernicama postignuti i da je nacrt sporazuma o ukidanju viza prihvatljiv za Uniju.

               Njegov konačan sadržaj može se sažeti kako slijedi:

               Svrha

               Ovim se Sporazumom građanima Europske unije i građanima Palaua omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana.

               Kako bi se osiguralo jednako postupanje prema svim građanima EU-a, u sporazum je uključena odredba prema kojoj Palau može suspendirati primjenu sporazuma ili ga raskinuti samo u odnosu na sve države članice Europske unije te da i Unija može suspendirati primjenu sporazuma ili ga raskinuti samo u odnosu na sve države članice.

               Posebni položaj Ujedinjene Kraljevine i Irske prikazan je u preambuli.

               Područje primjene

               Ukidanjem viza obuhvaćene su sve kategorije osoba (nositelji običnih, diplomatskih, službenih i posebnih putovnica) čija svrha putovanja ne uključuje obavljanje plaćene aktivnosti. Svaka država članica i Palau mogu za tu kategoriju uvesti obvezu posjedovanja vize za građane druge stranke u skladu s primjenjivim pravom Unije ili nacionalnim pravom. Kako bi se osigurala usklađena provedba, sporazumu je priložena zajednička izjava o tumačenju kategorije osoba koje putuju u svrhu obavljanja plaćene aktivnosti.

               Trajanje boravka

               Sporazumom se građanima Europske unije i građanima Palaua omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana. Zajednička izjava o tumačenju tog razdoblja od 90 dana u bilo kojem razdoblju od 180 dana priložena je sporazumu.

               Sporazumom se uzima u obzir položaj država članica koje još ne primjenjuju u cijelosti schengensku pravnu stečevinu. Sve dok nisu dio schengenskog prostora bez unutarnjih granica, ukidanjem viza državljani Palaua stječu pravo boravka od 90 dana u bilo kojem razdoblju od 180 dana na području svake od tih država članica (trenutačno su to Bugarska, Hrvatska, Cipar i Rumunjska), neovisno o razdoblju izračunatom za cijeli schengenski prostor.

               Teritorijalna primjena

               Sporazum sadržava odredbe o njegovoj teritorijalnoj primjeni: u slučaju Francuske i Nizozemske, ukidanjem viza državljani Palaua imali bi pravo na boravak samo na europskim područjima tih država članica.

               Izjave

               Osim prethodno spomenutih zajedničkih izjava, sporazumu su priložene još dvije zajedničke izjave:

               –o pridruživanju Norveške, Islanda, Švicarske i Lihtenštajna provedbi, primjeni i razvoju schengenske pravne stečevine,

               –o potpunom širenju informacija o sadržaju i posljedicama sporazuma o ukidanju viza i povezanim pitanjima, kao što su uvjeti ulaska.

               4.ZAKLJUČAK

               S obzirom na prethodno navedene rezultate, Komisija predlaže Vijeću da

               –odluči o potpisivanju sporazuma u ime Unije i ovlasti predsjednika Vijeća da odredi osobu ili osobe koje će biti ovlaštene za potpisivanje sporazuma u ime Unije,

               –odobri privremenu primjenu sporazuma do njegova stupanja na snagu.

               2015/0194 (NLE)

               Prijedlog

               ODLUKE VIJEĆA

               o potpisivanju, u ime Europske unije, i privremenoj primjeni Sporazuma između Europske unije i Republike Palaua o ukidanju viza za kratkotrajni boravak

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Uredbom (EU) br. 509/2014 Europskog parlamenta i Vijeća
                  4
                upućivanje na Palau prebačeno je iz Priloga I. u Prilog II. Uredbi Vijeća (EZ) br. 539/2001
                  5
               .

               (2)Uz upućivanje na tu zemlju navedena je sljedeća bilješka: „izuzeće od obveze posjedovanja vize primjenjuje se od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom”.

               (3)Vijeće je odlukom od 9. listopada 2014. ovlastilo Komisiju da pregovara o sporazumu između Europske unije i Palaua o ukidanju viza za kratkotrajni boravak. Pregovori o sporazumu započeli su 17. prosinca 2014. i odvijali su se putem razmjene pisama.

               (4)Sporazum, koji je parafiran razmjenom pisama 27. svibnja 2015. (Palau) i 10. lipnja 2015. (Unija) trebalo bi potpisati, a priložene bi izjave trebalo odobriti. Sporazum bi se trebao primjenjivati privremeno, do završetka postupaka za njegovo formalno sklapanje.

               (5)U skladu s Protokolom o stajalištu Ujedinjene Kraljevine i Irske s obzirom na područje slobode, sigurnosti i pravde te Protokolom o schengenskoj pravnoj stečevini, koji su uključeni u okvir Europske unije i priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe Sporazuma ne primjenjuju na Ujedinjenu Kraljevinu i Irsku,

               DONIJELO JE SLJEDEĆU ODLUKU:

               Članak 1.

               Potpisivanje Sporazuma između Europske unije i Republike Palaua o ukidanju viza za kratkotrajni boravak (dalje u tekstu „Sporazum”) odobrava se u ime Unije, podložno njegovu sklapanju.

               Tekst Sporazuma priložen je ovoj Odluci.

               Članak 2.

               Izjave priložene ovoj Odluci odobravaju se u ime Unije.

               Članak 3.

               Predsjednik Vijeća ovime se ovlašćuje da odredi osobu ili osobe koje će biti ovlaštene za potpisivanje Sporazuma u ime Unije, podložno njegovu sklapanju.

               Članak 4.

               Sporazum se privremeno primjenjuje od dana nakon datuma njegova potpisivanja do završetka postupaka za njegovo sklapanje.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.)

                     (2)
                  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.)

                     (3)
                  COM (2014) 467, 17.7.2014.

                     (4)
                  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

                     (5)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

    ---documentbreak---

               EUROPSKA KOMISIJA
            Bruxelles, 14.9.2015.
            COM(2015) 431 final
            PRILOG

            Prijedlogu Odluke Vijeća
            o potpisivanju, u ime Europske unije, i privremenoj primjeni Sporazuma između Europske unije i Republike Palaua o ukidanju viza za kratkotrajni boravak

               PRILOG

               Prijedlogu Odluke Vijeća

               o potpisivanju, u ime Europske unije, i privremenoj primjeni Sporazuma između Europske unije i Republike Palaua o ukidanju viza za kratkotrajni boravak

               SPORAZUM

               između Europske unije i Republike Palaua o ukidanju viza za kratkotrajni boravak

               EUROPSKA UNIJA, dalje u tekstu „Unija” ili „EU”, i

               REPUBLIKA PALAU, dalje u tekstu „Palau”,

               dalje u tekstu zajednički „ugovorne stranke”,

               U CILJU daljnjeg razvoja prijateljskih odnosa između ugovornih stranaka i u želji olakšanja putovanja osiguravanjem ulaska i kratkotrajnog boravka bez viza za svoje građane,

               UZIMAJUĆI U OBZIR Uredbu (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva
                  1
               , među ostalim, premještanjem 19 trećih zemalja, uključujući Palau, na popis trećih zemalja čiji su državljani izuzeti od obveze posjedovanja vize za kratkotrajni boravak u državama članicama,

               IMAJUĆI NA UMU da se u članku 1. Uredbe (EU) br. 509/2014 navodi da se za tih 19 zemalja izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Unijom,

               ŽELEĆI zaštititi načelo jednakog postupanja prema svim građanima EU-a,

               UZIMAJUĆI U OBZIR činjenicu da osobe koje putuju u svrhu obavljanja plaćene aktivnosti tijekom svojeg kratkotrajnog boravka nisu obuhvaćene ovim Sporazumom pa se stoga na tu kategoriju i dalje primjenjuju odgovarajuća pravila iz prava Unije i nacionalnog prava država članica te nacionalnog prava Palaua o obvezi posjedovanja vize ili o izuzeću od te obveze i o pristupu zapošljavanju,

               UZIMAJUĆI U OBZIR Protokol o stajalištu Ujedinjene Kraljevine i Irske s obzirom na područje slobode, sigurnosti i pravde i Protokol o schengenskoj pravnoj stečevini uključenoj u okvir Europske unije, koji su priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,

               SPORAZUMJELE SU SE KAKO SLIJEDI:

               ČLANAK 1.

               Svrha

               Ovim se Sporazumom građanima Europske unije i građanima Palaua omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana.

               ČLANAK 2.

               Definicije

               Za potrebe ovog Sporazuma:

               (a)
                     „država članica” znači bilo koja država članica Unije, osim Ujedinjene Kraljevine i Irske;

               (b)
                     „građanin Unije” znači državljanin države članice kako je definirana u točki (a);

               (c)
                     „građanin Palaua” znači svaka osoba koja ima državljanstvo Palaua;

               (d)
                     „schengenski prostor“ znači prostor bez unutarnjih granica koji se sastoji od područja država članica iz točke (a) koje u cijelosti primjenjuju schengensku pravnu stečevinu;

               ČLANAK 3.

               Područje primjene

               1.
                     Građani Unije koji imaju valjanu običnu, diplomatsku, službenu ili posebnu putovnicu koju je izdala neka od država članica mogu bez vize ući na područje Palaua i na njemu boraviti tijekom razdoblja boravka kako je definirano u članku 4. stavku 1.

               Građani Palaua koji imaju valjanu običnu, diplomatsku, službenu ili posebnu putovnicu koju je izdao Palau mogu bez vize ući na područje država članica i na njemu boraviti tijekom razdoblja boravka kako je definirano u članku 4. stavku 2.

               2.
                     Stavak 1. ovog članka ne primjenjuje se na osobe koje putuju u svrhu obavljanja plaćene aktivnosti.

               Za tu kategoriju osoba svaka država članica može zasebno uvesti obvezu posjedovanja vize za građane Palaua ili je može ukinuti u skladu s člankom 4. stavkom 3. Uredbe Vijeća (EZ) br. 539/2001
                  2
               .

               Palau može za tu kategoriju osoba donijeti odluku o obvezi posjedovanja vize ili o njezinu ukidanju za građane svake države članice zasebno u skladu sa svojim nacionalnim pravom.

               3.
                     Ukidanje viza predviđeno ovim Sporazumom primjenjuje se ne dovodeći u pitanje propise ugovornih stranaka u vezi s uvjetima za ulazak i kratkotrajni boravak. Države članice i Palau zadržavaju pravo odbiti ulazak i kratkotrajni boravak na svojim područjima ako nije ispunjen jedan od tih uvjeta ili više njih.

               4.
                     Ukidanje viza primjenjuje se bez obzira na vrstu prijevoza kojim se koristi za prelazak granica ugovornih stranaka.

               5.
                     Pitanja koja nisu obuhvaćena ovim Sporazumom uređena su pravom Unije, nacionalnim pravom država članica i nacionalnim pravom Palaua.

               ČLANAK 4.

               Trajanje boravka

               1.
                     Građani Unije mogu boraviti na području Palaua najviše 90 dana u bilo kojem razdoblju od 180 dana.

               2.
                     Građani Palaua mogu boraviti na području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To razdoblje izračunava se neovisno o bilo kojem boravku u državi članici koja još ne primjenjuje u cijelosti schengensku pravnu stečevinu.

               Građani Palaua mogu boraviti najviše 90 dana u bilo kojem razdoblju od 180 dana na području svake države članice koja još ne primjenjuje u cijelosti schengensku pravnu stečevinu, neovisno o razdoblju boravka izračunatom za područje država članica koje u cijelosti primjenjuju schengensku pravnu stečevinu.

               3.
                     Ovim se Sporazumom ne utječe na mogućnost Palaua i država članica da produlje razdoblje boravka na više od 90 dana u skladu sa svojim nacionalnim pravom i pravom Unije.

               ČLANAK 5.

               Teritorijalna primjena

               1.
                     U pogledu Francuske Republike ovaj Sporazum primjenjuje se samo na europsko područje Francuske Republike.

               2.
                     U pogledu Kraljevine Nizozemske ovaj Sporazum primjenjuje se samo na europsko područje Kraljevine Nizozemske.

               ČLANAK 6.

               Zajednički odbor za upravljanje Sporazumom

               1.
                     Ugovorne stranke osnivaju Zajednički odbor stručnjaka (dalje u tekstu „Odbor”) koji se sastoji od predstavnika Unije i predstavnika Palaua. Uniju predstavlja Europska komisija.

               2.
                     Odbor, među ostalim, ima sljedeće zadaće:

               (a)
                     praćenje provedbe ovog Sporazuma;

               (b)
                     predlaganje izmjena ili dopuna ovog Sporazuma;

               (c)
                     rješavanje sporova koji proizlaze iz tumačenja ili primjene ovog Sporazuma.

               3.
                     Odbor se sastaje prema potrebi, na zahtjev jedne od ugovornih stranaka.

               4.
                     Odbor donosi svoj poslovnik.

               ČLANAK 7.

               Odnos između ovog Sporazuma i postojećih bilateralnih sporazuma o ukidanju viza
                  između država članica i Palaua

               Ovaj Sporazum ima prednost pred svim bilateralnim sporazumima ili dogovorima sklopljenima između pojedinih država članica i Palaua ako se njima uređuju pitanja obuhvaćena područjem primjene ovog Sporazuma.

               ČLANAK 8.

               Završne odredbe

               1.
                     Ugovorne stranke ratificiraju ili odobravaju ovaj Sporazum u skladu sa svojim unutarnjim postupcima te Sporazum stupa na snagu prvog dana drugog mjeseca nakon kasnijeg od dva datuma na koje ugovorne stranke jedna drugu obavijeste da su navedeni postupci završeni.

               Ovaj se Sporazum primjenjuje privremeno od dana nakon datuma njegova potpisivanja.

               2.
                     Ovaj se Sporazum sklapa na neodređeno vrijeme, osim ako se raskine u skladu sa stavkom 5.

               3.
                     Ovaj se Sporazum može izmijeniti pisanim sporazumom ugovornih stranaka. Izmjene stupaju na snagu nakon što ugovorne stranke jedna drugu obavijeste o završetku svojih unutarnjih postupaka potrebnih u tu svrhu.

               4.
                     Svaka ugovorna stranka može u cijelosti ili djelomično suspendirati primjenu ovog Sporazuma, posebno zbog javnog poretka, zaštite nacionalne sigurnosti ili zaštite javnog zdravlja, nezakonite imigracije ili nakon što bilo koja od ugovornih stranaka ponovno uvede obvezu posjedovanja vize. Odluka o suspenziji priopćuje se drugoj ugovornoj stranci najkasnije dva mjeseca prije njezina planiranog stupanja na snagu. Ako prestanu postojati razlozi za tu suspenziju, ugovorna stranka koja je suspendirala primjenu ovog Sporazuma odmah obavješćuje drugu ugovornu stranku te ukida suspenziju.

               5.
                     Svaka ugovorna stranka može raskinuti ovaj Sporazum pisanom obaviješću drugoj ugovornoj stranci. Ovaj Sporazum prestaje važiti 90 dana od dana takve obavijesti.

               6.
                     Palau može suspendirati primjenu ovog Sporazuma ili ga raskinuti samo u odnosu na sve države članice Unije.

               7.
                     Unija može suspendirati primjenu ovog Sporazuma ili ga raskinuti samo u odnosu na sve svoje države članice.

               Sastavljeno u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               ZAJEDNIČKA IZJAVA U POGLEDU ISLANDA, NORVEŠKE, ŠVICARSKE I LIHTENŠTAJNA

               Ugovorne stranke primaju na znanje bliski odnos između Europske unije i Norveške, Islanda, Švicarske i Lihtenštajna, posebno na temelju sporazumâ od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.

               U takvim je okolnostima poželjno da tijela Norveške, Islanda, Švicarske i Lihtenštajna, s jedne strane, i Palaua, s druge strane, bez odgode sklope bilateralne sporazume o ukidanju viza za kratkotrajni boravak pod sličnim uvjetima kao u ovom Sporazumu.

               ZAJEDNIČKA IZJAVA O TUMAČENJU KATEGORIJE OSOBA KOJE PUTUJU U SVRHU OBAVLJANJA PLAĆENE AKTIVNOSTI
                  U SKLADU S ČLANKOM 3. STAVKOM 2. OVOG SPORAZUMA

               Želeći osigurati zajedničko tumačenje, ugovorne stranke suglasne su da, za potrebe ovog Sporazuma, kategorija osoba koje obavljaju plaćenu aktivnost obuhvaća osobe koje ulaze na područje druge ugovorne stranke u svrhu obavljanja plaćenog zanimanja ili plaćene aktivnosti kao zaposlenik ili pružatelj usluga.

               Ta kategorija ne bi trebala obuhvaćati:

               –
                     poslovne ljude, tj. osobe koje putuju za potrebe poslovanja (a nisu zaposlene u zemlji druge ugovorne stranke),

               –
                     sportaše ili umjetnike koji obavljaju aktivnost na ad hoc osnovi,

               –
                     novinare koje su poslali mediji iz njihove zemlje boravišta, i

               –
                     pripravnike premještene unutar poduzeća.

               Provedbu ove izjave nadzire Zajednički odbor u okviru svojih nadležnosti na temelju članka 6. ovog Sporazuma te on može predložiti izmjene ako to na temelju iskustava ugovornih stranaka smatra potrebnim.

               ZAJEDNIČKA IZJAVA O TUMAČENJU RAZDOBLJA OD 90 DANA
                  U BILO KOJEM RAZDOBLJU OD 180 DANA KAKO JE NAVEDENO U ČLANKU 4. OVOG SPORAZUMA

               Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je predviđeno člankom 4. ovog Sporazuma, znači neprekidni posjet ili nekoliko uzastopnih posjeta čije ukupno trajanje ne premašuje 90 dana u bilo kojem razdoblju od 180 dana.

               Pojam „bilo koji” podrazumijeva primjenu pomičnog referentnog razdoblja od 180 dana, analizirajući unatrag svaki dan boravka u prethodnom razdoblju od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.

               ZAJEDNIČKA IZJAVA O OBAVJEŠĆIVANJU GRAĐANA
                  O SPORAZUMU O UKIDANJU VIZA

               Prepoznajući važnost transparentnosti za građane Europske unije i građane Palaua, ugovorne stranke suglasne su osigurati potpuno širenje informacija o sadržaju i posljedicama sporazuma o ukidanju viza i povezanim pitanjima, kao što su uvjeti ulaska.

               _________________

                     (1)
                  SLEU L 149, 20.5.2014., str. 67.

                     (2)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SLEU L 81, 21.3.2001., str. 1.).


               EUROPSKA KOMISIJA
            Bruxelles, 26.4.2016.
            COM(2016) 232 final
            2016/0122(NLE)
            Prijedlog
            ODLUKE VIJEĆA
            o potpisivanju, u ime Europske unije i njezinih država članica, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji

               OBRAZLOŽENJE

               Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (dalje u tekstu „Sporazum”), potpisan je 25. lipnja 2001. Sporazum je stupio na snagu 1. lipnja 2004.

               Prema Aktu o pristupanju, Republika Hrvatska obvezuje se pristupiti međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Priloženi prijedlog pravni je instrument za potpisivanje i privremenu primjenu Protokola uz Sporazum kako bi se uzelo u obzir pristupanje Republike Hrvatske Europskoj Uniji.

               U pogledu pravila o podrijetlu EU i Arapska Republika Egipat složili su se Odlukom br. 1/2015 Vijeća za pridruživanje EU-Egipat od 21. rujna 2015.
                  1
                da će novi Protokol 4 uz Sporazum morati upućivati na Regionalnu konvenciju o paneuromediteranskim povlaštenim pravilima podrijetla kojom se utvrđuju pravila o podrijetlu i predviđa kumulacija podrijetla između Europske unije, Egipta i drugih ugovornih stranaka od 1. veljače 2016. Stoga će se člankom 3. (Pravila o podrijetlu) Protokola priloženog ovoj Odluci obuhvaćati samo razdoblje između pristupanja Republike Hrvatske EU-u i stupanja na snagu Odluke br. 1/2015.

               Odlukom od 14. rujna 2012.
                  2
                Vijeće je ovlastilo Komisiju da otvori pregovore s dotičnim trećim zemljama kako bi se sklopili odgovarajući protokoli. Pregovori s Arapskom Republikom Egiptom uspješno su zaključeni 29. listopada 2015.

               Predloženim Protokolom Republika Hrvatska postaje ugovorna stranka Sporazuma, a Unija se obvezuje osigurati vjerodostojnu inačicu Sporazuma na hrvatskom jeziku.

               Komisija rezultate pregovora smatra zadovoljavajućima i traži od Vijeća da donese priloženu Odluku o potpisivanju i privremenoj primjeni Protokola.

               2016/0122 (NLE)

               Prijedlog

               ODLUKE VIJEĆA

               o potpisivanju, u ime Europske unije i njezinih država članica, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5.,

               uzimajući u obzir Akt o pristupanju Republike Hrvatske, a posebno njegov članak 6. stavak 2.,

               uzimajući u obzir prijedlog Europske komisije,

               budući da:

               (1)Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane
                  3
                („Sporazum”), potpisan je 25. lipnja 2001. Sporazum je stupio na snagu 1. lipnja 2004.

               (2)Republika Hrvatska postala je država članica Europske unije 1. srpnja 2013.

               (3)U skladu s člankom 6. stavkom 2. Akta o pristupanju Republike Hrvatske o njezinu pristupanju Sporazumu potrebno je odlučiti putem protokola uz Sporazum („Protokol”). U slučaju takvog pristupanja primjenjuje se pojednostavnjeni postupak u kojemu Vijeće, jednoglasnom odlukom u ime država članica, sklapa protokol s dotičnom trećom zemljom.

               (4)Vijeće je 14. rujna 2012. ovlastilo Komisiju da otvori pregovore s dotičnim trećim zemljama zbog pristupanja Republike Hrvatske Uniji. Pregovori s Arapskom Republikom Egiptom uspješno su zaključeni parafiranjem Protokola 29. listopada 2015. u Bruxellesu.

               (5)Protokol bi trebalo potpisati u ime Unije i njezinih država članica, podložno njegovu kasnijem sklapanju.

               (6)Protokol bi se trebao privremeno primjenjivati do datuma stupanja na snagu u skladu s člankom 8. stavkom 3.,

               DONIJELO JE OVU ODLUKU:

               Članak 1.

               Odobrava se potpisivanje, u ime Unije i njezinih država članica, Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji, podložno sklapanju navedenog Protokola.

               Tekst Protokola priložen je ovoj Odluci.

               Članak 2.

               Glavno tajništvo Vijeća za osobu/osobe koju/koje odredi pregovarač Protokola izdaje instrument sa svim potrebnim ovlastima za potpisivanje Protokola, podložno njegovu sklapanju.

               Članak 3.

               Do stupanja na snagu Protokol se primjenjuje privremeno s učinkom od 1. srpnja 2013. u skladu s člankom 8. stavkom 3.

               Članak 4.

               Ova Odluka stupa na snagu ….

               Sastavljeno u Bruxellesu

                     Za Vijeće

                     Predsjednik

                     (1)
                  SL L 334, 22.12.2015., str. 62.

                     (2)
                  Odluka Vijeća o odobrenju otvaranja pregovora za prilagodbu sporazuma potpisanih ili sklopljenih između Europske unije, ili Europske unije i njezinih država članica, s jednom ili više trećih zemalja ili međunarodnih organizacija zbog pristupanja Republike Hrvatske Europskoj uniji (dokument Vijeća 13351/12 LIMITED).

                     (3)
                  SL L 304 od 30.9.2004., str. 39.

    ---documentbreak---

               EUROPSKA KOMISIJA
            Bruxelles, 26.4.2016.
            COM(2016) 232 final
            PRILOG

            Prijedlogu odluke Vijeća
            o potpisivanju, u ime Europske unije i njezinih država članica, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji

               PROTOKOL

                  uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji

               KRALJEVINA BELGIJA,

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

               REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               ugovorne stranke Ugovora o Europskoj uniji i Ugovora o funkcioniranju Europske unije, dalje u tekstu „države članice”, koje zastupa Vijeće Europske unije

               i

               EUROPSKA UNIJA, dalje u tekstu „Unija”,

               s jedne strane,

               i

               ARAPSKA REPUBLIKA EGIPAT, dalje u tekstu „Egipat”,

               s druge strane,

               dalje u tekstu zajednički nazvane „ugovorne stranke” za potrebe ovog Protokola

               budući da:

               (1)Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, dalje u tekstu „Sporazum”, potpisan je u Luxembourgu 25. lipnja 2001. i stupio je na snagu 1. lipnja 2004.

               (2)Ugovor o pristupanju Republike Hrvatske Europskoj uniji (dalje u tekstu „Ugovor o pristupanju”) potpisan je u Bruxellesu 9. prosinca 2011. i stupio je na snagu 1. srpnja 2013.

               (3)U skladu s člankom 6. stavkom 2. Akta o pristupanju Republike Hrvatske, o njezinu pristupanju Sporazumu potrebno je odlučiti sklapanjem protokola uz Sporazum.

               (4)Održana su savjetovanja na temelju članka 21. stavka 2. Euro-mediteranskog sporazuma kako bi se osiguralo da su u obzir uzeti zajednički interesi Unije i Egipta,

               SPORAZUMJELE su se kako slijedi:

               Članak 1.

               Republika Hrvatska postaje ugovorna stranka Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, te će donijeti i primiti na znanje, na isti način kao i ostale države članice Unije, tekstove Sporazuma, kao i zajedničke izjave, izjave i razmjene pisama.

               POGLAVLJE I.

               Izmjene teksta Euro-mediteranskog sporazuma, uključujući njegove priloge i protokole

               Članak 2.

               Poljoprivredni proizvodi, prerađeni poljoprivredni proizvodi te ribe i proizvodi ribarstva

               Tablica priložena Protokolu 1 Euro-mediteranskog sporazuma mijenja se tablicom u Prilogu ovog Protokolu.

               Članak 3.

               Pravila o podrijetlu

               Za razdoblje od 1. srpnja 2013. i 31. siječnja 2016. Protokol 4 mijenja se kako slijedi:

               1. Prilog IV.a zamjenjuje se sljedećim:

               „PRILOG IV.A

               TEKST IZJAVE NA RAČUNU

               Izjava na računu, čiji se tekst nalazi u nastavku, mora se sastaviti u skladu s bilješkama. Međutim, bilješke nije potrebno navesti.

               Bugarska verzija

               Износителят на продуктите, обхванати от този документ (митническо разрешение № … (
                  1
               ) декларира, че освен където е отбелязано друго, тези продукти са с … преференциален произход (
                  2
               ).

               Španjolska verzija

               El exportador de los productos incluidos en el presente documento [autorización aduanera no …(1)] declara que, salvo indicación en sentido contrario, estos productos gozan de un origen preferencial…(2).

               Češka verzija

               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených mají tyto výrobky preferenční původ v … (2).

               Danska verzija

               Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).

               Njemačka verzija

               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.

               Estonska verzija

               Käesoleva dokumendiga hõlmatud toodete eksportija (tolliameti kinnitus nr … (1)) deklareerib, et need tooted on … (2) sooduspäritoluga, välja arvatud juhul, kui on selgelt näidatud teisiti.

               Grčka verzija

               Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ’ αριθ. … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).

               Engleska verzija

               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.

               Francuska verzija

               L’exportateur des produits couverts par le présent document [autorisation douanière no … (
                  3
               )] déclare que, sauf indication claire du contraire, ces produits ont l’origine préférentielle … (
                  4
               ).

               Hrvatska verzija

               Izvoznik proizvoda obuhvaćenih ovom ispravom (carinsko ovlaštenje br. .(1)..) izjavljuje da su, osim ako je drukčije  izričito navedeno, ovi proizvodi .... (2) preferencijalnog podrijetla.

               Talijanska verzija

               L’esportatore delle merci contemplate nel presente documento [autorizzazione doganale n. … (1)] dichiarache, salvo indicazione contraria, le merci sono di origine preferenziale … (2).

               Latvijska verzija

               Eksportētājs produktiem, kuri ietverti šajā dokumentā (muitas pilnvara Nr. … (1)), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no … (2).

               Litavska verzija

               Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.

               Mađarska verzija

               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő egyértelmű jelzés hianyában az áruk preferenciális … (2) származásúak.

               Malteška verzija

               L-esportatur tal-prodotti koperti b’dan id-dokument (awtorizzazzjoni tad-dwana nru. … (
                  5
               )) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (
                  6
               ).

               Nizozemska verzija

               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële …oorsprong zijn (2).

               Poljska verzija

               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.

               Portugalska verzija

               O exportador dos produtos cobertos pelo presente documento [autorização aduaneira n.o … (1)], declara que, salvo expressamente indicado em contrário, estes produtos são de origem preferencial … (2).

               Rumunjska verzija

               Exportatorul produselor ce fac obiectul acestui document [autorizația vamală nr. … (1)] declară că, exceptând cazul în care în mod expres este indicat altfel, aceste produse sunt de origine preferențială … (2).

               Slovenska verzija

               Izvoznik blaga, zajetega s tem dokumentom (pooblastilo carinskih organov št. … (1)) izjavlja, da, razen če ni drugače jasno navedeno, ima to blago preferencialno … (2) poreklo.

               Slovačka verzija

               Vývozca výrobkov uvedených v tomto dokumente [číslo povolenia … (1)] vyhlasuje, že okrem zreteľne označených, majú tieto výrobky preferenčný pôvod v … (2).

               Finska verzija

               Tässä asiakirjassa mainittujen tuotteiden viejä (tullin lupa nro … (
                  7
               )) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … (
                  8
               ) alkuperätuotteita.

               Švedska verzija

               Exportören av de varor som omfattas av detta dokument (tullmyndighetens tillstånd nr … (1)) försäkrar att dessa varor, om inte annat tydligt markerats, har förmånsberättigande … ursprung (2).

               Arapska verzija

               ................................................................................................................................(
                  9
               )..
               (Mjesto i datum)

               .....................................................................................................................................
               (Potpis izvoznika; osim toga, i čitko napisano ime osobe koja potpisuje)”

               2. Prilog IV.b. zamjenjuje se sljedećim:

               „PRILOG IV.B

               Tekst izjave na računu EUR-MED

               Izjava na računu EUR-MED, čiji se tekst nalazi u nastavku, mora se sastaviti u skladu s bilješkama. Međutim, bilješke nije potrebno navesti.

               Bugarska verzija

               Износителят на продуктите, обхванати от този документ (митническо разрешение № ... (
                  10
               )) декларира, че освен където ясно е отбелязано друго, тези продукти са с ... преференциален произход (
                  11
               ).

               – cumulation applied with ...... (name of the country/countries)

               – no cumulation applied (
                  12
               )

               Španjolska verzija

               El exportador de los productos incluidos en el presente documento [autorización aduanera no ... (1)] declara que, salvo indicación en sentido contrario, estos productos gozan de un origen preferencial ... (2).

               – cumulation applied with ........( name of the country/countries)

               – no cumulation applied (3)

               Češka verzija

               Vývozce výrobků uvedených v tomto dokumentu (číslo povolení ... (1)) prohlašuje, že kromě zřetelně označených, mají tyto výrobky preferenční původ v ... (2).

               – cumulation applied with ........(name of country/countries)

               – no cumulation applied (3)

               Danska verzija

               Eksportøren af varer, der er omfattet af nærværende dokument, (toldmyndighedernes tilladelse nr.... (1)), erklærer, at varerne, medmindre andet tydeligt er angivet, har præferenceoprindelse i ... (2).

               – cumulation applied with ........(name of country/countries)

               – no cumulation applied (3)

               Njemačka verzija

               Der Ausführer (Ermächtigter Ausführer; Bewilligungs-Nr. ... (1)) der Waren, auf die sich dieses Handelspapier bezieht, erklärt, dass diese Waren, soweit nicht anderes angegeben, präferenzbegünstigte ... (2) Ursprungswaren sind.

               – cumulation applied with ........(name of country/countries)

               – no cumulation applied (3)

               Estonska verzija

               Käesoleva dokumendiga hõlmatud toodete eksportija (tolliameti kinnitus nr. ... (
                  13
               )) deklareerib, et need tooted on ... (
                  14
               ) sooduspäritoluga, välja arvatud juhul kui on selgelt näidatud teisiti.

               – cumulation applied with ........(name of country/countries)

               – no cumulation applied (
                  15
               )

               Grčka verzija

               Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ'αριθ. ... (1)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής ... (2).

               – cumulation applied with ........(name of country/countries)

               – no cumulation applied (3)

               Engleska verzija

               The exporter of the products covered by this document (customs authorization No ... (1)) declares that, except where otherwise clearly indicated, these products are of ... (2) preferential origin.

               – cumulation applied with ........(name of country/countries)

               – no cumulation applied (3)

               Francuska verzija

               L'exportateur des produits couverts par le présent document (autorisation douanière no ... (
                  16
               )) déclare que, sauf indication claire du contraire, ces produits ont l'origine préférentielle ... (
                  17
               )).

               – cumulation applied with ........(name of country/countries)

               – no cumulation applied (
                  18
               )

               Hrvatska verzija

               Izvoznik proizvoda obuhvaćenih ovom ispravom (carinsko ovlaštenje br. …(1)) izjavljuje da su, osim ako je to drugačije izričito navedeno, ovi proizvodi ... (2) preferencijalnog podrijetla.

               – cumulation applied with ........................................... (name of the country/countries)

               – no cumulation applied (3)

               Talijanska verzija

               L'esportatore delle merci contemplate nel presente documento (autorizzazione doganale n. ... (1)) dichiara che, salvo indicazione contraria, le merci sono di origine preferenziale ... (2).

               – cumulation applied with ........(name of country/countries)

               – no cumulation applied (3)

               Latvijska verzija

               Eksportētājs produktiem, kuri ietverti šajā dokumentā (muitas pilnvara Nr. ... (
                  19
               )), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no ... (
                  20
               ).

               – cumulation applied with ........(name of country/countries)

               – no cumulation applied (
                  21
               )

               Litavska verzija

               Šiame dokumente išvardytų prekių eksportuotojas (muitinės liudijimo Nr ... (1)) deklaruoja, kad, jeigu kitaip nenurodyta, tai yra ... (2) preferencinės kilmės prekės.

               – cumulation applied with ........(name of country/countries)

               – no cumulation applied (3)

               Mađarska verzija

               A jelen okmányban szereplő áruk exportőre (vámfelhatalmazási szám: ... (1)) kijelentem, hogy eltérő jelzés hianyában az áruk kedvezményes ... (2) származásúak.

               – cumulation applied with ........(name of country/countries)

               – no cumulation applied (3)

               Malteška verzija

               L-esportatur tal-prodotti koperti b'dan id-dokument (awtorizzazzjoni tad-dwana nru. ... (1)) jiddikjara li, ħlief fejn indikat b'mod ċar li mhux hekk, dawn il-prodotti huma ta' oriġini preferenzjali ... (2).

               – cumulation applied with ........(name of country/countries)

               – no cumulation applied (3)

               Nizozemska verzija

               De exporteur van de goederen waarop dit document van toepassing is (douanevergunning nr. ... (1)), verklaart dat, behoudens uitdrukkelijke andersluidende vermelding, deze goederen van preferentiële ... oorsprong zijn (2).

               – cumulation applied with ........(name of country/countries)

               – no cumulation applied (3)

               Poljska verzija

               Eksporter produktów objętych tym dokumentem (upoważnienie władz celnych nr ... (
                  22
               )) deklaruje, że z wyjątkiem gdzie jest to wyraźnie określone, produkty te mają ... (
                  23
               ) preferencyjne pochodzenie.

               – cumulation applied with ........(name of country/countries)

               – no cumulation applied (
                  24
               )

               Portugalska verzija

               O exportador dos produtos cobertos pelo presente documento (autorização aduaneira no. ... (1)) declara que, salvo expressamente indicado em contrário, estes produtos são de origem preferencial ... (2).

               – cumulation applied with ........(name of country/countries)

               – no cumulation applied (3)

               Rumunjska verzija

               Exportatorul produselor ce fac obiectul acestui document (autorizația vamală nr. ... (1)) declară că, exceptând cazul în care în mod expres este indicat altfel, aceste produse sunt de origine preferențială ... (2).

               – cumulation applied with ....... (name of the country/countries)

               – no cumulation applied (3)

               Slovenska verzija

               Izvoznik blaga, zajetega s tem dokumentom (pooblastilo carinskih organov št .(
                  25
               )..) izjavlja, da, razen če ni drugače jasno navedeno, ima to blago preferencialno ... (
                  26
               ) poreklo.

               – cumulation applied with ........( name of the country/countries)

               – no cumulation applied (
                  27
               )

               Slovačka verzija

               Vývozca výrobkov uvedených v tomto dokumente (číslo povolenia ... (1)) vyhlasuje, že okrem zreteľne označených, majú tieto výrobky preferenčný pôvod v ... (2).

               – cumulation applied with ........(name of country/countries)

               – no cumulation applied (3)

               Finska verzija

               Tässä asiakirjassa mainittujen tuotteiden viejä (tullin lupa n:o ... (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja ... alkuperätuotteita (2).

               – cumulation applied with ........(name of country/countries)

               – no cumulation applied (3)

               Švedska verzija

               Exportören av de varor som omfattas av detta dokument (tullmyndighetens tillstånd nr. ... (
                  28
               )) försäkrar att dessa varor, om inte annat tydligt markerats, har förmånsberättigande ... ursprung (
                  29
               ).

               – cumulation applied with ........(name of country/countries)

               – no cumulation applied (
                  30
               )

               Arapska verzija

               – cumulation applied with ........(name of country/countries)

               – no cumulation applied (3)

               ................................................................................................................................. (
                  31
               )
               (Mjesto i datum)

               .....................................................................................................................................

               (Potpis izvoznika; osim toga, i čitko napisano ime osobe koja potpisuje)”

               POGLAVLJE II.:

               Prijelazne odredbe

               Članak 4.

               Roba u provozu

               1. Odredbe Sporazuma mogu se primjenjivati na robu izvezenu iz Egipta u Hrvatsku ili iz Hrvatske u Egipat, koja je u skladu s odredbama Protokola 4 uz Sporazum i koja je na dan pristupanja Hrvatske u provozu ili privremeno pohranjena u carinskom skladištu ili slobodnoj zoni u Egiptu ili Hrvatskoj.

               2. U takvim se slučajevima može dodijeliti povlašteni tretman uz uvjet da se carinskim tijelima zemlje uvoznice u roku od četiri mjeseca od dana pristupanja Hrvatske dostave dokazi o podrijetlu koje su naknadno izdala carinska tijela države izvoznice.

               POGLAVLJE III.

               Završne i opće odredbe

               Članak 5.

               Arapska Republika Egipat obvezuje se da u vezi s ovim proširenjem Unije neće imati nikakve tražbine, zahtjeve ili upućivanja niti će mijenjati ili povlačiti bilo koju koncesiju iz članka XXIV. stavka 6. i članka XXVIII. GATT-a iz 1994.

               Članak 6.

               Unija svojim državama članicama i Arapskoj Republici Egiptu pravovremeno nakon parafiranja ovog Protokola dostavlja inačicu Sporazuma na hrvatskom jeziku. Od dana stupanja na snagu ovog Protokola jezična verzija iz prve rečenice ovog članka postaje vjerodostojna pod istim uvjetima kao i jezične verzije Sporazuma na arapskom, bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku.

               Članak 7.

               Ovaj Protokol i njegov Prilog čine sastavni dio Sporazuma.

               Članak 8.

               1.
                     Ovaj Protokol odobravaju Europska unija, Vijeće Europske unije u ime država članica i Egipat, u skladu sa svojim postupcima. Ugovorne stranke međusobno se obavješćuju o završetku postupaka potrebnih u tu svrhu. Isprave o odobrenju polažu se kod Glavnog tajništva Vijeća Europske unije.

               2.
                     Ovaj Protokol stupa na snagu prvog dana drugog mjeseca koji slijedi nakon datuma kad se sve stranke međusobno obavijeste o završetku postupaka koji su potrebni u tu svrhu.

               3.
                     Do datuma stupanja na snagu, Protokol se privremeno primjenjuje s učinkom od 1. srpnja 2013.

               Članak 9.

               Ovaj Protokol sastavljen je u po dva primjerka na arapskom, bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               U POTVRDU TOGA, u nastavku potpisani opunomoćenici, propisno ovlašteni u tu svrhu, potpisali su ovaj Protokol.

               Sastavljeno u … … … …

               Za Europsku uniju i njezine države članice

               Za Arapsku Republiku Egipat

               Prilog

               Poljoprivredni proizvodi, prerađeni poljoprivredni proizvodi te ribe i proizvodi ribarstva

               IZMJENE PROTOKOLA 1 O ARANŽMANIMA KOJI SE PRIMJENJUJU NA UVOZ U EUROPSKU UNIJU POLJOPRIVREDNIH PROIZVODA, PRERAĐENIH POLJOPRIVREDNIH PROIZVODA TE RIBE I PROIZVODA RIBARSTVA PODRIJETLOM IZ EGIPTA

               Koncesijama iz ovog Priloga zamijenit će se, za proizvode iz podbroja 0810 10 00, koncesije koje se trenutačno primjenjuju u okviru Sporazuma o pridruživanju (Protokol 1). Za sve proizvode koji nisu spomenuti u ovom Prilogu koncesije koje se trenutačno primjenjuju ostaju nepromijenjene.

                        KN

                        oznaka

                        Opis

                        Smanjenje MFN carina (%)

                        Carinska kvota

                        (tona neto težine)

                        Smanjenje carina iznad carinske kvote (%)

                        Posebne odredbe

                        0810 10 00

                        Svježe jagode, od 1. listopada do 30. travnja

                        100 %

                        10 000

                        –

                        100 %

                        94

                        –

                        Posebne odredbe iz Protokola 1 stavka 5. ne primjenjuju se.

                     (1)

                        Ako izjavu na računu sastavlja ovlašteni izvoznik u smislu članka 23. Protokola, ovdje treba upisati broj ovlaštenja tog izvoznika. Ako izjavu na računu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (2)

                        Mora se navesti podrijetlo proizvoda. Ako se izjava na računu u cijelosti ili djelomično odnosi na proizvode podrijetlom iz Ceute i Melille u smislu članka 38. Protokola, izvoznik ih mora jasno naznačiti u ispravi u kojoj se izdaje izjava stavljanjem oznake „CM”.

                     (3)
                  Ako izjavu na računu sastavlja ovlašteni izvoznik u smislu članka 23. Protokola, ovdje treba upisati broj ovlaštenja tog izvoznika. Ako izjavu na računu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (4)

                        Mora se navesti podrijetlo proizvoda. Ako se izjava na računu u cijelosti ili djelomično odnosi na proizvode podrijetlom iz Ceute i Melille u smislu članka 38. Protokola, izvoznik ih mora jasno naznačiti u ispravi u kojoj se izdaje izjava stavljanjem oznake „CM”.

                     (5)

                        Ako izjavu na računu sastavlja ovlašteni izvoznik u smislu članka 23. Protokola, ovdje treba upisati broj ovlaštenja tog izvoznika. Ako izjavu na računu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (6)

                        Mora se navesti podrijetlo proizvoda. Ako se izjava na računu u cijelosti ili djelomično odnosi na proizvode podrijetlom iz Ceute i Melille u smislu članka 38. Protokola, izvoznik ih mora jasno naznačiti u ispravi u kojoj se izdaje izjava stavljanjem oznake „CM”.

                     (7)

                        Ako izjavu na računu sastavlja ovlašteni izvoznik u smislu članka 23. Protokola, ovdje treba upisati broj ovlaštenja tog izvoznika. Ako izjavu na računu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (8)

                        Mora se navesti podrijetlo proizvoda. Ako se izjava na računu u cijelosti ili djelomično odnosi na proizvode podrijetlom iz Ceute i Melille u smislu članka 38. Protokola, izvoznik ih mora jasno naznačiti u ispravi u kojoj se izdaje izjava stavljanjem oznake „CM”.

                     (9)

                        Ti se navodi mogu ispustiti ako su podaci navedeni u samoj ispravi.

                     (10)

                        Ako izjavu o podrijetlu sastavlja ovlašteni izvoznik, ovdje treba upisati broj ovlaštenja tog izvoznika. Ako izjavu o podrijetlu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (11)

                        Mora se navesti podrijetlo proizvoda. Ako se izjava o podrijetlu u cijelosti ili djelomično odnosi na proizvode podrijetlom iz Ceute i Melille, izvoznik ih mora jasno naznačiti u ispravi na kojoj se izdaje izjava pomoću simbola „CM”.

                     (12)

                        Popuniti ili izbrisati prema potrebi.

                     (13)

                        Ako izjavu o podrijetlu sastavlja ovlašteni izvoznik, ovdje treba upisati broj ovlaštenja tog izvoznika. Ako izjavu o podrijetlu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (14)

                        Mora se navesti podrijetlo proizvoda. Ako se izjava o podrijetlu u cijelosti ili djelomično odnosi na proizvode podrijetlom iz Ceute i Melille, izvoznik ih mora jasno naznačiti u ispravi na kojoj se izdaje izjava pomoću simbola „CM”.

                     (15)

                        Popuniti ili izbrisati prema potrebi.

                     (16)
                  Ako izjavu o podrijetlu sastavlja ovlašteni izvoznik, ovdje treba upisati broj ovlaštenja tog izvoznika. Ako izjavu o podrijetlu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (17)
                  Mora se navesti podrijetlo proizvoda. Ako se izjava o podrijetlu u cijelosti ili djelomično odnosi na proizvode podrijetlom iz Ceute i Melille, izvoznik ih mora jasno naznačiti u ispravi na kojoj se izdaje izjava pomoću simbola „CM”.

                     (18)
                  Popuniti ili izbrisati prema potrebi.

                     (19)

                        Ako izjavu o podrijetlu sastavlja ovlašteni izvoznik, ovdje treba upisati broj ovlaštenja tog izvoznika. Ako izjavu o podrijetlu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (20)

                        Mora se navesti podrijetlo proizvoda. Ako se izjava o podrijetlu u cijelosti ili djelomično odnosi na proizvode podrijetlom iz Ceute i Melille, izvoznik ih mora jasno naznačiti u ispravi na kojoj se izdaje izjava pomoću simbola „CM”.

                     (21)

                        Popuniti ili izbrisati prema potrebi.

                     (22)

                        Ako izjavu o podrijetlu sastavlja ovlašteni izvoznik, ovdje treba upisati broj ovlaštenja tog izvoznika. Ako izjavu o podrijetlu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (23)

                        Mora se navesti podrijetlo proizvoda. Ako se izjava o podrijetlu u cijelosti ili djelomično odnosi na proizvode podrijetlom iz Ceute i Melille, izvoznik ih mora jasno naznačiti u ispravi na kojoj se izdaje izjava pomoću simbola „CM”.

                     (24)

                        Popuniti ili izbrisati prema potrebi.

                     (25)

                        Ako izjavu o podrijetlu sastavlja ovlašteni izvoznik, ovdje treba upisati broj ovlaštenja tog izvoznika. Ako izjavu o podrijetlu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (26)
                  Mora se navesti podrijetlo proizvoda. Kad se izjava o podrijetlu u cijelosti ili djelomično odnosi na proizvode podrijetlom iz Ceute i Melille izvoznik ih mora jasno navesti u ispravi na kojoj se izdaje izjava pomoću simbola „CM”.

                     (27)
                  Popuniti ili izbrisati prema potrebi.

                     (28)

                        Ako izjavu o podrijetlu sastavlja ovlašteni izvoznik, ovdje treba upisati broj ovlaštenja tog izvoznika. Ako izjavu o podrijetlu ne sastavlja ovlašteni izvoznik, riječi u zagradama ispuštaju se ili se prostor ostavlja praznim.

                     (29)

                        Mora se navesti podrijetlo proizvoda. Ako se izjava o podrijetlu u cijelosti ili djelomično odnosi na proizvode podrijetlom iz Ceute i Melille, izvoznik ih mora jasno naznačiti u ispravi na kojoj se izdaje izjava pomoću simbola „CM”.

                     (30)
                  Popuniti ili izbrisati prema potrebi.

                     (31)

                        Ti se navodi mogu ispustiti ako su podaci navedeni u samoj ispravi.